Etiske retningslinjer for Romerike Sopp-og Nyttevekstforening

Disse retningslinjene gjelder for alle når de opptrer på vegne av Romerike Sopp-og Nyttevekstforening.

* Vi skal handle ut fra grunnverdier slik de kommer til uttrykk i vedtekter og andre styrende dokumenter.
* Romerike Sopp-og Nyttevekstforening er partipolitisk uavhengig og den enkelte må ikke fremme spesifikke partipolitiske standpunkter.
* Vi skal vise respekt for grunnleggende menneskerettigheter og alle skal behandles likt og uten å diskriminere.
* Vi har et felles ansvar for klima, natur og bærekraftig utvikling. Hensynet til klima og naturmangfold er et bærende prinsipp i alle våre aktiviteter. Så langt det er mulig skal vi bidra positivt til miljø-regnskapet.
* Den enkelte plikter å utføre sine oppgaver og opptre utad på en etisk forsvarlig måte slik at det ikke skader foreningens omdømme.
* Mobbing og seksuell trakassering skal ikke forekomme. Enhver som blir kjent med eller opplever slikt, oppfordres til å rapportere til styret.
* Tillitsvalgte skal unngå gaver eller personlige fordeler som er egnet til å påvirke handlinger og beslutninger.
* Enhver oppfordres til å varsle om kritikkverdige forhold vedkommende får kunnskap om til styret.
* Foreningen skal drive sin virksomhet slik at medlemmer, myndigheter og givere kan ha tillit til at vi bruker våre økonomiske midler til beste for formålet. Det skal vises ansvarlighet i bruk av og administrasjon av økonomiske midler.